stanford-oval/wikipedia huggingface dataset:
กรีฑาชิงแชมป์โลกประเภทเดินทีม 2024
แหล่งข้อมูลอื่น

World Athletics competition page
IAAF WORLD RACE WALKING TEAM CHAMPIONSHIPS - FACTS & FIGURES
| ด ค กการแข่งขันชิงแชมป์โลกที่จัดโดยกรีฑาโลก |
| --- | --- |
Outdoor:  1983  1987  1991  1993  1995  1997  1999  2001  2003  2005  2007  2009  2011  2013  2015  2017  2019  2022  2023  2025 
Indoor:  1985  1987  1989  1991  1993  1995  1997  1999  2001  2003  2004  2006  2008  2010  2012  2014  2016  2018  2022  2024  2025 
Continental Cup*:  1977  1979  1981  1985  1989  1992  1994  1998  2002  2006  2010  2014  2018 
U20:  1986  1988  1990  1992  1994  1996  1998  2000  2002  2004  2006  2008  2010  2012  2014  2016  2018  2021  2022  2024 
U18:  1999  2001  2003  2005  2007  2009  2011  2013  2015  2017 
ครอสคันทรี:  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2013  2015  2017  2019  2023  2024  2026 
เดินแข่ง:  1961  1963  1965  1967  1970  1973  1975  1977  1979  1981  1983  1985  1987  1989  1991  1993  1995  1997  1999  2002  2004  2006  2008  2010  2012  2014  2016  2018  2022  2024 
Women's Road Race:  1983  1984  1985  1986  1987  1988  1989  1990  1991 
มาราธอน:  1985  1987  1989  1991  1993  1995  1997  1999  2001  2003  2005  2007  2009  2011 
ฮาล์ฟมาราธอน:  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2012  2014  2016  2018  2020 
ผลัดถนน:  1986  1992  1994  1996  1998 
ผลัด*:  2014  2015  2017  2019  2021  2024 
Road Running:  2023
กรู๊ฟวี่ แอร์ไลน์

กรู๊ฟวี่ แอร์ไลน์ (อังกฤษ: Groovy Airline) เป็นวงดนตรีที่นำเสนอดนตรีในแนวชิบุยะเค สมาชิกของวงประกอบไปด้วย ชนกมาศ พืชผลทรัพย์ (ขวัญ) ตำแหน่งร้องนำ และ นิตินาท สุขสุมิตร (แจ็ก) ทำหน้าที่แต่งและเรียบเรียงเพลงทั้งหมด
ผลงาน

อัลบั้ม Smallroom 001 : What's happen in this smallroom? เพลง จิตรกรรม (1999)
อัลบั้ม Metro Acoustic 2 เพลง ทะเลและเวลา
อัลบั้ม Smallroom 002 : Song from the audience. เพลง ตื่นนะ (2001)
เพลงประกอบรายการโทรทัศน์ "Little Big Hero" (แพร่ภาพทางสถานีโทรทัศน์สีกองทัพบกช่อง 5 ประมาณปีพ.ศ. 2547)
สวัสดี ขอบคุณ ขอโทษ
เด็กเกเร
แปรงฟัน
ออกกำลังกาย
โกหกไม่ดี
ทิ้งขยะ
รักแม่
เพลง Love is Everywhere. เพลงประกอบพิเศษหนังสือ Room
เพลง อย่าให้รอ
แผ่นตัด ep ชุด good morning (2006) ประกอบด้วย
เพลง ใกล้ (close)
เพลง สบตากันหน่อยสิ (jealousy)
กริมล็อค

กริมล็อก (อังกฤษ: Grimlock) เป็นชื่อตัวละครหุ่นยนต์พันธุ์ไดโนเสาร์ จากฝ่าย ไดโนบ็อตส์ จากการ์ตูนชุดเรื่อง ทรานส์ฟอร์เมอร์ส
ประวัติ > อนิเมะ > ยุค G1

กริมล็อก ในยุคแรก ให้เสียงภาษาอังกฤษโดย เกรก เบอร์เกอร์ (Gregg Berger) มีบทบาทเป็นผู้นำไดโนบ็อตส์ที่มีอุปนิสัยชอบง่วงเหงาหาวนอนอยู่ตลอดเวลา แต่ก็ทำหน้าที่การงานต่าง ๆ ที่สำคัญได้ดีเยี่ยมเช่นเดียวกับหุ่นยนต์สายพันธุ์ปกติทั่วไป ลักษณะร่างกายในโหมดไดโนเสาร์ มีสีเทาสลับกับสีเหลือง มีหางสีครีม ส่วนร่างกายในโหมดปกตินั้น ในส่วนของหน้าอกมีสีเหลือง นอกเหนือจากนั้นจะเป็นสีเทาเข้มสลับกับสีเทาอ่อน และมีเกราะป้องกันด้านหลังซึ่งมีรูปร่างคล้ายปีก อาวุธประจำตัวของกริมล็อกคือ ปืนกลและดาบ
ประวัติ > อนิเมะ > โรบ็อตส์ อิน ดิสไกส์ 2015

กริมล็อกในภาคนี้ มีลักษณะร่างกายท้วม สูงใหญ่ สีของร่างกายเป็นสีเขียวและสีดำ สามารถแปลงร่างเป็นได้ทั้งหุ่นยนต์โหมดปกติและโหมดไดโนเสาร์ กริมล็อกเป็นคู่อริกับหุ่นยนต์ดีเซปติคอนส์ นามว่า อันเดอร์ไบต์ ซึ่งมีรูปร่างเป็นไดโนเสาร์เช่นกัน โดยส่วนใหญ่กริมล็อกจะได้รับคำสั่งจาก ร้อยโท บัมเบิลบี ให้ทำภารกิจร่วมกับ สตรองอาร์ม หุ่นยนต์เพศหญิง และ ไซด์สไวป์ หุ่นยนต์จอมกะล่อน อยู่เสมอ
เสียงพากย์กริมล็อก ในภาคนี้ให้เสียงภาษาไทยโดย สิทธิสม มุทธานุกูลวงศ์ (ฉบับช่อง 3 family) และ กริน อักษรดี (ฉบับการ์ตูนเน็ตเวิร์ค) และให้เสียงภาษาอังกฤษโดย แครี่ เพย์ตั้น (Khary Payton)
ประวัติ > ฉบับคนแสดง > ทรานส์ฟอร์เมอร์ส มหาวิบัติยุคสูญพันธุ์

กริมล็อกปรากฏตัวขึ้นในฉบับภาพยนตร์คนแสดงเรื่องนี้เป็นเรื่องแรก แปลงร่างเป็นหุ่นยนต์โหมดไดโนเสาร์ตลอดเวลา สามารถพ่นไฟและกัดกินหุ่นยนต์ฝ่ายข้าศึกได้อย่างเยี่ยมยอด
เมื่อหลายล้านปีก่อน กองทัพยานบินของฝ่ายดีเซปติคอนส์ได้ทำการเปลี่ยนแปลงสัตว์โลก อาทิเช่น ไดโนเสาร์ และสัตว์ชนิดอื่น ๆ ที่อยู่ทั่วบริเวณให้กลายเป็นเผ่าพันธุ์เครื่องจักรกล จนกลายเป็น กริมล็อก และเหล่าไดโนบ็อตส์ ขึ้น ในปัจจุบัน กริมล็อกและเหล่าไดโนบ็อตส์กลายเป็นนักโทษรายสำคัญที่ถูกขังอยู่ในยานบินของ ล็อกดาวน์ หุ่นยนต์ฝ่ายนักล่าเงินรางวัล จนกระทั่ง ออพติมัส ไพรม์ และเหล่าออโต้บ็อตส์ แย่งชิงยานบินของล็อกดาวน์ซึ่งมีกริมล็อกและหุ่นยนต์ไดโนเสาร์ตัวอื่น ๆ ไปได้ แต่ถูก สติงเกอร์ หุ่นยนต์ตัวหนึ่งที่สร้างขึ้นโดยบริษัทเคเอสไอ ยิงถล่มยานของพวกเขาจนไปตกที่ประเทศฮ่องกง ออพติมัส ไพรม์ ได้พบที่คุมขังของกริมล็อกและหุ่นยนต์ไดโนบ็อตส์ตัวอื่น ๆ เข้า กริมล็อกและเหล่าไดโนบ็อตส์จึงได้รับการปล่อยตัว แต่กริมล็อกหยิ่งผยองไม่ยอมอยู่ในคำสั่งของ ออพติมัส ไพรม์ จนเกิดการต่อสู้กัน กริมล็อกยอมแพ้และร่วมมือกับ ออพติมัส ไพรม์ จากนั้นจึงออกเดินทางไปปราบปรามกองทัพของกัลวาทรอนที่กำลังฮึกเหิมอย่างหนัก สุดท้าย ทั้งออโต้บ็อตส์ และ ไดโนบ็อตส์ก็ได้รับชัยชนะในที่สุด กริมล็อกสูง 84 ฟุต อาวุธของกริมล็อกคือ ค้อนขนาดใหญ่
กราวิตี้ มฤตยูแรงโน้มถ่วง

| กราวิตี้ มฤตยูแรงโน้มถ่วง |
| --- | --- |
โปสเตอร์ภาพยนตร์
กำกับ: อัลฟอนโซ กัวรอน
เขียนบท: อัลฟอนโซ กัวรอน โจนัส กัวรอน
อำนวยการสร้าง: อัลฟอนโซ กัวรอน เดวิด เฮแมน
นักแสดงนำ: ซานดรา บุลล็อก จอร์จ คลูนีย์
กำกับภาพ: เอ็มมานูเอล ลูเบซกี
ตัดต่อ: อัลฟอนโซ กัวรอน มาร์ก แซงเกอร์
ดนตรีประกอบ: สตีเวน ไพรซ์
บริษัทผู้สร้าง: Esperanto Filmoj Heyday Films  
ผู้จัดจำหน่าย: วอร์เนอร์บราเธอร์ส พิคเจอร์ส
วันฉาย: 28 สิงหาคม 2013 (เวนิส) 3 ตุลาคม 2013 (ไทย) 4 ตุลาคม 2013 (สหรัฐอเมริกา) 7 พฤศจิกายน 2013 (สหราชอาณาจักร)
ความยาว: 91 นาที
ประเทศ:  สหรัฐ  สหราชอาณาจักร
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 723.2 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
กราวิตี้ มฤตยูแรงโน้มถ่วง (อังกฤษ: Gravity) เป็นภาพยนตร์แนวไซไฟ ร่วมเขียน, ร่วมผลิต, ร่วมตัดต่อ และกำกับโดยอัลฟอนโซ กัวรอน นำแสดงโดยซานดรา บุลล็อก และจอร์จ คลูนีย์ โดยรับบทเป็นนักบินอวกาศที่ยังมีชีวิตรอดในสถานีอวกาศที่ได้รับความเสียหาย โดยออกฉายในวันที่ 4 ตุลาคม ค.ศ. 2013 ในระบบ 3 มิติ และไอแมกซ์ 3 มิติ
เรื่องย่อ

ดร. ไรอัน สโตน (บุลล็อก) เป็นวิศวกรผู้ออกแบบเครื่องมือแพทย์ เข้าร่วมภารกิจกระสวยอวกาศเป็นครั้งแรก กับเที่ยวบิน STS-157 บัญชาการโดย แมตต์ โควาลสกี (คลูนีย์)  นักบินอวกาศรุ่นเก๋า ผู้กำลังคาดหวังจะทำลายสถิติสเปซวอล์กของนักบินอวกาศรัสเซีย ขณะสโตนกำลังทำภารกิจซ่อมบำรุงกล้องโทรทรรศน์อวกาศฮับเบิล ก็ได้รับคำสั่งจากศูนย์ควบคุมภารกิจที่ฮูสตันให้ยกเลิกภารกิจ เนื่องจากเกิดอุบัติเหตุขยะอวกาศที่เกิดจากการยิงทำลายดาวเทียมของรัสเซีย พุ่งชนกันจนเกิดปฏิกิริยาลูกโซ่ กลายเป็นพายุขยะอวกาศทำลายล้าง ยานอวกาศ เอกซพลอเรอร์ ของทั้งคู่ถูกทำลาย มีเพียงสโตนและโควาลสกี ที่รอดชีวิตและติดอยู่ในอวกาศโดยไม่มีการติดต่อสื่อสารกับโลก ทั้งคู่ได้หาทางกลับสู่โลก โดยอาศัยยานโซยูสของรัสเซีย ที่จอดเทียบอยู่ที่สถานีอวกาศนานาชาติ (ISS) และยานเสินโจวของจีน ที่จอดเทียบอยู่ที่สถานีอวกาศเทียนกง
นักแสดง

ซานดรา บุลล็อก รับบทเป็น ดร. ไรอัน สโตน
จอร์จ คลูนีย์ รับบทเป็น แมตต์ โควาลสกี
รางวัล

ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 10 สาขา ได้แก่
ภาพยนตร์ยอดเยี่ยม
ผู้กำกับภาพยนตร์ยอดเยี่ยม (อัลฟองโซ กัวรอน)
นักแสดงนำหญิงยอดเยี่ยม (แซนดร้า บุลล็อก)
การถ่ายภาพยอดเยี่ยม
การลำดับภาพยอดเยี่ยม
ดนตรีประกอบภาพยนตร์ยอดเยี่ยม
การออกแบบงานสร้างยอดเยี่ยม
การบันทึกเสียงยอดเยี่ยม
การลำดับเสียงยอดเยี่ยม
เทคนิคพิเศษยอดเยี่ยม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กราวิตี้ มฤตยูแรงโน้มถ่วง
วิกิคำคม มีคำคมที่กล่าวโดย หรือเกี่ยวกับ กราวิตี้ มฤตยูแรงโน้มถ่วง
กราวิตี้ มฤตยูแรงโน้มถ่วง ที่อินเทอร์เน็ตมูวีเดตาเบส
กราวิตี้ มฤตยูแรงโน้มถ่วง ที่สยามโซน
กลยุทธ์กวนน้ำจับปลา

กลยุทธ์กวนน้ำจับปลา หรือ หุนเสว่ยออวี๋ (อังกฤษ: Catch a fish while the water is disturbed; จีนตัวย่อ: 混水摸鱼; จีนตัวเต็ม: 混水摸魚; พินอิน: Hún shuǐ mō yú) เป็นกลยุทธ์ที่มีความหมายถึงการรู้จักฉกฉวยจังหวะที่ศัตรูเกิดความปั่นป่วนภายในกองทัพให้เป็นประโยชน์ แย่งยึดเอาผลประโยชน์นั้นมาเป็นของตน นำกำลังทหารบุกเข้าโจมตีเพื่อให้ได้มาซึ่งชัยชนะ การเอาชัยชนะจากศัตรูโดยอาศัยความปั่นปวนภายในกองทัพ เป็นดุจดั่งพายุฝนที่พัดกระหน่ำในยามค่ำคืน ภูมิประเทศที่ต่ำกว่าก็จักขังน้ำฝนไว้เป็นแอ่ง ธรรมชาติของมนุษย์เมื่อสัมผัสกับไอเย็นและละอองฝนจักเข้าสู่ห้วงนิทรา การเฝ้าระวังเวรยามย่อมหละหลวม กองกำลังป้องแนวสำคัญย่อมเพิกเฉยต่อหน้าที่ ทำให้สามารถบุกเข้าโจมตียึดครองได้โดยง่าย ตัวอย่างการนำเอากลยุทธ์กวนน้ำจับปลาไปใช้ได้แก่อ้วนเสี้ยวที่วางกลอุบายหลอกใช้กองซุนจ้านในการนำกองกำลังทหารบุกร่วมเข้าโจมตียึดเอาเกงจิ๋วจากฮันฮก
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กลดดาราจักร

กลดดาราจักร (อังกฤษ: Galactic halo) หมายถึงบริเวณหนึ่งของดาราจักรที่มีรูปร่างค่อนข้างเป็นทรงกลม ขยายตัวออกมาจากส่วนหลักของดาราจักรที่มองเห็นได้ชัดเจน ห่อหุ้มดาราจักรเอาไว้ แต่ไม่ได้เคลื่อนที่ในแบบเดียวกับดาราจักร สามารถหมายถึงส่วนประกอบต่างๆ ที่มีคุณสมบัติคล้ายคลึงกัน ดังต่อไปนี้คือ
ทรงกลมดาราจักร (galactic spheroid) หรือดาวฤกษ์
โคโรนาของดาราจักร คือแก๊สร้อนต่างๆ เช่น พลาสมา
ฮาโลของสสารมืด (dark matter halo)
ในดาราจักรชนิดก้นหอย ส่วนหลักของดาราจักรกับส่วนที่เป็นกลดจะสามารถมองเห็นแยกจากกันอย่างชัดเจน คือส่วนที่เป็นทรงกลมแยกตัวออกมาจากส่วนที่เป็นระนาบดาราจักร แต่สำหรับดาราจักรชนิดรี การแยกแยะระหว่างส่วนที่เป็นดาราจักรกับส่วนที่กลดค่อนข้างทำได้ยาก
ดูเพิ่ม

กำเนิดและวิวัฒนาการของดาราจักร
ระบบพิกัดดาราจักร
ดุมดาราจักร
จานดาราจักร
แขนก้นหอย
กรัมปีแคต

| --- | --- |
กรัมปีแคตในงานวิดคอน 2014
ฉายาอื่น ๆ: ทาร์ดาร์ ซอส
สปีชีส์: แมวบ้าน
สายพันธุ์: ผสม
เพศ: เมีย
เกิด: 4 เมษายน ค.ศ. 2012(2012-04-04) มอรริสทาวน์ รัฐแอริโซนา สหรัฐ
ตาย: พฤษภาคม 14, 2019(2019-05-14) (7 ปี) มอรริสทาวน์ รัฐแอริโซนา สหรัฐ
ปีปฏิบัติงาน: 2012–2019
เป็นที่รู้จักสำหรับ: กลายเป็นอินเทอร์เน็ตมีม
เจ้าของ: Tabatha Bundesen
ตั้งชื่อตาม: ซอสทาร์ทาร์
www.grumpycats.com
ทาร์ดาร์ ซอส (อังกฤษ: Tardar Sauce; 4 เมษายน ค.ศ. 2012 – 14 พฤษภาคม ค.ศ. 2019) ชื่อเล่น กรัมปีแคต (Grumpy Cat, แปลว่า แมวหน้าบึ้ง) เป็นแมวในสหรัฐที่เป็นที่รู้จักจากใบหน้าที่"บึ้ง"ถาวร ซึ่งเกิดจากฟันล่างยื่นและสภาพแคระของแมว ตัวแมวเริ่มมีชื่อเสียงเมื่อ Bryan Bundesen พี่/น้องชายของเจ้าของแมว Tabatha Bundesen โพสต์ภาพถ่ายบนเว็บไซต์เรดดิตในวันที่ 22 กันยายน ค.ศ. 2012 มีม "Lolcat" และภาพล้อจากภาพถ่ายนี้ที่บรรดาผู้ใช้เรดดิตเป็นผู้สร้างทำให้แมวตัวนี้มีชื่อเสียง โดยมักมีชื่อเสียงในอินเทอร์เน็ตมีมที่มีการสร้างภาพเชิงลบและเหยียดหยามอย่างตลกขบขันจากรูปถ่ายนั้น
ณ วันที่ 3 มิถุนายน ค.ศ. 2023 กรัมปีแคตมียอดถูกใจในเฟซบุ๊กทั้งหมด 8.3 ล้านครั้ง ผู้ติดตามในอินสตาแกรม 2.6 ล้านบัญชี ผู้ติดตามในทวิตเตอร์ 1.5 ล้านบัญชี และผู้ติดตามในยูทูบ 276,000 บัญชี
แหล่งข้อมูลอื่น

เว็บไซต์ทางการ
กรัมปีแคต ที่อินเทอร์เน็ตมูวีเดตาเบส
Original Reddit post: "Meet Grumpy Cat"
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ
กระสวยอวกาศแอตแลนติส

| Atlantis |
| --- | --- |
แอตแลนติส บนฐานปล่อยยาน 39B ในเที่ยวบิน STS-115
รหัส: OV-104
ประเทศ: นาซ่า สหรัฐอเมริกา
วันทำสัญญา: 29 มกราคม ค.ศ. 1979
ตั้งชื่อตาม: เรือ R/V Atlantis
สถานะ: ปลดประจำการ
บินครั้งแรก: STS-51-J 3 ตุลาคม ค.ศ. 1985  - 3 ตุลาคม ค.ศ. 1985
บินครั้งสุดท้าย: STS-135 8-21 กรกฎาคม ค.ศ. 2011  
สถิติภารกิจ: 33
สถิติวันที่บิน: 306 วัน 14 ชั่วโมง 12 นาที 43 วินาที
สถิติโคจร: 4,848
ระดับโคจร: 202,673,974 กม.  (125,935,769 ไมล์)
เทียบดาวเทียม: 14
เทียบสถานีอวกาศ: สถานีอวกาศเมียร์ 7 ครั้ง, สถานีอวกาศนานาชาติ 12 ครั้ง
แอตแลนติส บนฐานปล่อยยาน 39A ก่อนเริ่มเที่ยวบิน STS-129
กระสวยอวกาศ แอตแลนติส (อังกฤษ: Orbiter Vehicle Designation OV-104) เป็นกระสวยอวกาศลำที่ 4 ขององค์การนาซา สหรัฐอเมริกา หมายเลขประจำยาน คือ OV-104 (กระสวยอวกาศลำอื่นได้แก่ ดิสคัฟเวอรี และ เอนเดฟเวอร์)
กระสวยอวกาศแอตแลนติส ถูกตั้งชื่อตามเรือสำรวจหลักของสถาบันสมุทรศาสตร์ เริ่มทำการบินครั้งแรกในเที่ยวบิน STS-51-J วันที่ 19 มกราคม พ.ศ. 2528 ในฐานะยานขนส่งอวกาศลำที่ 4 ของสหรัฐอเมริกา มูลค่า 3 พันล้านดอลลาร์
ในปี พ.ศ. 2551 (2008) นาซาได้รักษาและยืดอายุการใช้งานของกระสวยอวกาศแอตแลนติส ให้สามารถปฏิบัติภารกิจจนถึงปี พ.ศ. 2553 (2010) เพื่อให้จบโครงการกระสวยอวกาศ โดยเดิมนาซาตั้งใจจะปลดเกษียณกระสวยอวกาศแอตแลนติสในปี พ.ศ. 2551 (2008)
ประวัติ

เที่ยวบินแรกของแอตแลนติสในเที่ยวบินที่ STS-51-J เมื่อเดืนตุลาคม พ.ศ. 2528 (1985) ซึ่งการบินครั้งนี้เป็นหนึ่งในห้าภารกิจที่ลูกเรือในยานทำการปฏิบัติเกี่ยวกับด้านการทหาร แอตแลนติสได้บินอีกหนึ่งเที่ยวบินในเที่ยวบิน STS-61-B ก่อนที่จะเกิดเหตุการณ์โศกนาฏกรรมกระสวยอวกาศแชลเลนเจอร์ในปี พ.ศ. 2529 (1986)
ต่อมาในปี พ.ศ. 2538 (1995) ที่เที่ยวบินที่ STS-71 แอตแลนติสได้ทำการบินเทียบท่ากับสถานีอวกาศเมียร์ (สถานีอวกาศของประเทศรัฐเซีย) ในโครงการกระสวยอวกาศ-สถานีอวกาศเมียร์
ประวัติ > Construction milestones

| --- | --- |
January 29, 1979: Contract Award - Rockwell International
March 30, 1980: Start structural assembly of crew module
November 23, 1981: Start structural assembly of aft-fuselage
June 13, 1983: Wings arrive at Palmdale from Grumman
December 2, 1983: Start of final assembly
April 10, 1984: Completed final assembly
March 6, 1985: Rollout from Palmdale
April 3, 1985: Overland transport from Palmdale to Edwards
April 9, 1985: Delivery to Kennedy Space Center
September 5, 1985: Flight Readiness Firing
แกลเลอรี่

| 0 | 1 | 2 | 3 |
| --- | --- | --- | --- |

| Liftoff of first flight of Atlantis and the STS-51-J mission. | Underside view of Atlantis during STS-117 as it approached the International Space Station and performed a Rendezvous Pitch Maneuver. | Atlantis landing at the Kennedy Space Center following STS-122. | Atlantis carrying the S1 Truss segment on mission STS-112. |

| Atlantis and its STS-125 crew head toward Earth orbit and rendezvous with the Hubble Space Telescope. | Space Shuttle Atlantis after it undocked from the International Space Station on 17 September 2006. | The Space Shuttle Atlantis landing in 1997, at the end of STS-86. | Atlantis on top of the Shuttle Carrier Aircraft in 1998. |

| An overhead view of Atlantis as it sits atop the Mobile Launcher Platform before STS-79. | An overhead image of Atlantis during STS-115, as recorded by an Expedition 13 crew member on board the International Space Station |  The Hubble Space Telescope aboard Atlantis during the STS-125 mission |  Atlantis' final landing at the end of the STS-135 mission. |
แกลเลอรี่ > Tribute and mission insignias

| NASA Orbiter Tribute for Space Shuttle Atlantis> .Mission insignia for Atlantis flights |
| --- | --- | --- | --- | --- | --- | --- |
|  |  |  |  |  |   |  |
| STS-51-J | STS-61-B | STS 27 | STS 30 | STS 34 | STS 36 | STS 38 |

| STS 37 | STS 43 | STS 44 | STS 45 | STS 46 | STS 66 | STS-71 |

| STS 74 | STS 76 | STS 79 | STS 81 | STS 84 | STS 86 | STS 101 |

| STS 106 | STS 98 | STS 104 | STS 110 | STS 112 | STS 115 | STS 117 |
|   |  |  |  |  |   |   |
| STS 122 | STS 125 | STS 129 | STS 132 | STS-135 |  |  |
ภารกิจ

วันที่ 9 มิถุนายน พ.ศ. 2550 ยานขนส่งอวกาศแอตแลนติส ปฏิบัติภารกิจเป็นเวลา 11 วัน นักบินอวกาศ 7 คน บนยานแอตแลนติสทำหน้าที่ติดตั้งโครงยึดน้ำหนัก 16 ตัน บนสถานีอวกาศนานาชาติ หรือไอเอสเอส และนำแผงรับพลังงานแสงอาทิตย์และแบตเตอรี่ไปยังสถานีอวกาศ
กรีน เอ้กส์ แอนด์ แฮม

หนังสือเด็กโดย ดร.ซูสส์ในปี พ.ศ. 2503
| --- | --- |

ผู้ประพันธ์: ดร.ซูสส์
ผู้วาดภาพประกอบ: ดร.ซูสส์
ศิลปินปก: ดร.ซูสส์
ประเทศ: สหรัฐอเมริกา
ภาษา: อังกฤษ
ชุด: บีกินเนอร์บุ๊กส์
ประเภท: วรรณกรรมเด็ก
สำนักพิมพ์: แรนดอมเฮาส์
วันที่พิมพ์: 12 สิงหาคม พ.ศ. 2503
ISBN: 978-0-394-80016-5
OCLC: 184476
เรื่องก่อนหน้า: One Fish, Two Fish, Red Fish, Blue Fish 
เรื่องถัดไป: The Sneetches and Other Stories 
กรีน เอ้กส์ แอนด์ แฮม (อังกฤษ: Green Eggs and Ham; แปลว่า "ไข่เขียวกับแฮม") เป็นหนังสือเด็ก เขียนโดย ดร. ซูสส์ ตีพิมพ์ครั้งแรกในวันที่ 12 สิงหาคม พ.ศ. 2503 หนังสือมียอดจำหน่ายทั่วโลก 8 ล้านเล่มเมื่อปี พ.ศ. 2562 เรื่องราวของหนังสือได้รับการดัดแปลงในสื่ออื่นหลายครั้ง เริ่มต้นตั้งแต่แอนิเมชัน ดร. ซูสส์ออนเดอะลูส ในปี พ.ศ. 2516 ซึ่งพอล วินเชลล์ให้เสียงตัวละครหลักทั้งสองคนในเรื่อง สื่อดัดแปลงล่าสุดเป็นซีรีส์แอนิเมชันโทรทัศน์ชื่อเรื่องเดียวกันทางเน็ตฟลิกซ์ (ซึ่งตั้งชื่อตัวละครที่ถูกแซมรบกวนที่แต่เดิมไม่มีชื่อว่า "กาย-แอม-ไอ")
เนื้อเรื่อง

แซม-ไอ-แอม (Sam-I-Am) ยื่นจานไข่เขียวกับแฮมให้ชายคนหนึ่งกิน แต่ชายคนนั้นบอกแซมว่าตนไม่ชอบอาหารจานนี้ ตลอดทั้งเรื่องแซมยังคงขอให้ชายคนนี้กินไข่เขียวกับแฮมในสถานที่ต่าง ๆ (ในบ้าน, ในกล่อง, ในรถ, บนต้นไม้, บนรถไฟ, ในความมืด, กลางสายฝน, บนเรือ) และกับสัตว์ชนิดต่าง ๆ (หนู, สุนัขจิ้งจอก, แพะ) แต่ชายคนนั้นก็ยังคงปฏิเสธ ในที่สุดแซมเสนอให้ชายคนนั้นลองชิมดูก่อน ชายคนนั้นก็จำใจลองกิน แต่แล้วก็บอกออกมาอย่างเป็นสุขว่าอาหารจานนี้อร่อยมากที่เดียว
ภูมิหลัง

กรีน เอ้กส์ แอนด์ แฮม เป็นเรื่องหนึ่งในชุด "บีกินเนอร์บุ๊กส์" ของ ดร. ซูสส์ เขียนโดยใช้คำศัพท์ภาษาอังกฤษระดับพื้นฐานสำหรับนักอ่านเริ่มต้น คำศัพท์ในเรื่องราวประกอบด้วยคำเพียง 50 คำ เป็นผลมาจากการเดิมพันระหว่าง ดร. ซูสส์ และเบ็นเน็ตต์ เคิร์ฟที่เป็นผู้ตีพิมพ์ผลงานของ ดร. ซูสส์ ว่า ดร. ซูสส์จะสามารถเขียนเรื่องราวโดยใช้จำนวนคำที่ไม่เกินกำหนดได้หรือไม่ (หลังจาก ดร. ซูสส์ได้เขียนเรื่อง เดอะ แคต อิน เดอะ แฮต โดยใข้ 236 คำ) คำทั้ง 50 คำ ได้แก่ a, am, and, anywhere, are, be, boat, box, car, could, dark, do, eat, eggs, fox, goat, good, green, ham, here, house, I, if, in, let, like, may, me, mouse, not, on, or, rain, Sam, say, see, so, thank, that, the, them, there, they, train, tree, try, will, with, would, และ you โดยคำว่า anywhere เป็นคำเดียวที่มีมากกว่า 1 พยางค์
แหล่งข้อมูลอื่น

Claasen, Lynda (January 16, 2015). How Dr. Seuss Created Green Eggs and Ham (Video) (ภาษาอังกฤษ).
กรีฑาชิงแชมป์เอเชีย

สำหรับการแข่งขันครั้งล่าสุด ดูที่ กรีฑาชิงแชมป์เอเชีย 2023
| --- | --- |
กีฬา: กรีฑา
ก่อตั้ง: พ.ศ. 2516
กรีฑาชิงแชมป์เอเชีย (อังกฤษ: Asian Athletics Championships) เป็นการแข่งขันกรีฑาซึ่งได้รับการจัดขึ้นทุก 2 ปี อยู่ภายใต้การกำกับของสมาคมกรีฑาเอเชีย การแข่งขันครั้งแรกจัดขึ้นในปี ค.ศ. 1973 ที่เมืองมาริกินา ประเทศฟิลิปปินส์
สรุปการแข่งขัน

| ครั้งที่ | ปี ค> ศ. | เมือง | ประเทศ | สนามการแข่งขัน |
| --- | --- | --- | --- | --- |
| 1 | 1973 | มาริกินา |  ฟิลิปปินส์ | สนามกีฬาริซาลเมโมเรียล |
| 2 | 1975 | โซล |  เกาหลีใต้ | สนามกีฬาทงแดมุน |
| 3 | 1979 | โตเกียว |  ญี่ปุ่น | สนามกีฬาโอลิมปิกแห่งชาติ |
| 4 | 1981 | โตเกียว |  ญี่ปุ่น | สนามกีฬาโอลิมปิกแห่งชาติ |
| 5 | 1983 | คูเวตซิตี |  คูเวต | สนามกีฬาแห่งชาติคูเวต |
| 6 | 1985 | จาการ์ตา |  อินโดนีเซีย | สนามกีฬาบุงการ์โน |
| 7 | 1987 | สิงคโปร์ |  สิงคโปร์ | สนามกีฬาแห่งชาติ |
| 8 | 1989 | นิวเดลี |  อินเดีย | สนามกีฬาชวาหระลาล เนห์รู |
| 9 | 1991 | กัวลาลัมเปอร์ |  มาเลเซีย | สนามกีฬาเมอร์เดกา |
| 10 | 1993 | มะนิลา |  ฟิลิปปินส์ | สนามกีฬาริซาลเมโมเรียล |
| 11 | 1995 | จาการ์ตา |  อินโดนีเซีย | สนามกีฬาบุงการ์โน |
| 12 | 1998 | ฟูกูโอกะ |  ญี่ปุ่น | สนามกีฬาฮาคาตาโนโมริแอทเลติก |
| 13 | 2000 | จาการ์ตา |  อินโดนีเซีย | สนามกีฬาบุงการ์โน |
| 14 | 2002 | โคลัมโบ |  ศรีลังกา | สนามกีฬาสุกาทาดาซา |
| 15 | 2003 | มะนิลา |  ฟิลิปปินส์ | สนามกีฬาริซาลเมโมเรียล |
| 16 | 2005 | อินช็อน |  เกาหลีใต้ | อินช็อนมูนฮักสเตเดียม |
| 17 | 2007 | อัมมาน |  จอร์แดน | อัมมานอินเตอร์เนชันแนลสเตเดียม |
| 18 | 2009 | กว่างโจว |  จีน | สนามกีฬาโอลิมปิกกวางตุ้ง |
| 19 | 2011 | โคเบะ |  ญี่ปุ่น | สนามกีฬามหาวิทยาลัยโคเบะเมโมเรียล |
| 20 | 2013 | ปูเน |  อินเดีย | ศรีศิวฉัตรปติสปอร์ตคอมเพล็กซ์ |
| 21 | 2015 | อู่ฮั่น |  จีน | อู่ฮั่นสปอร์ตเซ็นเตอร์สเตเดียม |
| 22 | 2017 | ภุพเนศวร |  อินเดีย | สนามกีฬากาลินกา |
| 23 | 2019 | โดฮา |  กาตาร์ | สนามกีฬาแห่งชาติคาลิฟา |
| 24 | 2023 | กรุงเทพมหานคร |  ไทย | กรีฑาสถานแห่งชาติ |
ตารางสรุปเหรียญการแข่งขัน

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน (CHN) | 308 | 206 | 113 | 627 |
| 2 |  ญี่ปุ่น (JPN) | 151 | 191 | 212 | 554 |
| 3 |  อินเดีย (IND) | 85 | 101 | 124 | 310 |
| 4 |  กาตาร์ (QAT) | 61 | 38 | 38 | 137 |
| 5 |  คาซัคสถาน (KAZ) | 33 | 32 | 42 | 107 |
| 6 |  ซาอุดีอาระเบีย (KSA) | 28 | 21 | 12 | 61 |
| 7 |  เกาหลีใต้ (KOR) | 27 | 58 | 64 | 149 |
| 8 |  ไทย (THA) | 23 | 30 | 24 | 77 |
| 9 |  บาห์เรน (BHR) | 21 | 20 | 12 | 53 |
| 10 |  ศรีลังกา (SRI) | 19 | 14 | 19 | 52 |
| 11 |  อิหร่าน (IRI) | 17 | 15 | 21 | 53 |
| 12 |  จีนไทเป (TPE) | 16 | 38 | 61 | 115 |
| 13 |  อุซเบกิสถาน (UZB) | 16 | 27 | 19 | 62 |
| 14 |  คูเวต (KUW) | 15 | 15 | 7 | 37 |
| 15 |  เกาหลีเหนือ (PRK) | 12 | 11 | 23 | 46 |
| 16 |  ฟิลิปปินส์ (PHI) | 12 | 11 | 17 | 40 |
| 17 |  คีร์กีซสถาน (KGZ) | 8 | 2 | 5 | 15 |
| 18 |  มาเลเซีย (MAS) | 6 | 16 | 26 | 48 |
| 19 |  สหรัฐอาหรับเอมิเรตส์ (UAE) | 6 | 4 | 3 | 13 |
| 20 |  อิรัก (IRQ) | 5 | 9 | 9 | 23 |
| 21 |  เวียดนาม (VIE) | 5 | 6 | 6 | 17 |
| 22 |  ทาจิกิสถาน (TJK) | 4 | 2 | 1 | 7 |
| 23 |  พม่า (MYA) | 3 | 2 | 4 | 9 |
| 24 |  อิสราเอล (ISR) | 3 | 1 | 4 | 8 |
| 25 |  ปากีสถาน (PAK) | 2 | 3 | 2 | 7 |
| 26 |  ซีเรีย (SYR) | 2 | 2 | 6 | 10 |
| 27 |  อินโดนีเซีย (INA) | 1 | 8 | 9 | 18 |
| 28 |  ฮ่องกง (HKG) | 1 | 5 | 1 | 7 |
| 29 |  โอมาน (OMA) | 1 | 2 | 3 | 6 |
| 30 |  จอร์แดน (JOR) | 1 | 1 | 2 | 4 |
| 31 |  อาเซอร์ไบจาน (AZE) | 1 | 1 | 1 | 3 |
| 32 |  เติร์กเมนิสถาน (TKM) | 1 | 1 | 0 | 2 |
| 33 |  สิงคโปร์ (SIN) | 0 | 8 | 5 | 13 |
| 34 |  เลบานอน (LIB) | 0 | 2 | 2 | 4 |
| 35 |  มองโกเลีย (MGL) | 0 | 1 | 0 | 1 |
| 36 |  กัมพูชา (CAM) | 0 | 0 | 2 | 2 |
| 36 |  เนปาล (NEP) | 0 | 0 | 2 | 2 |
| รวม (37 ประเทศ) | รวม (37 ประเทศ) | 894 | 904 | 901 | 2699 |
แหล่งข้อมูลอื่น

Asian Athletics Association
Past medallists from GBR Athletics
กลยุทธ์คบไกลตีใกล้

กลยุทธ์คบไกลตีใกล้ หรือ เหวี่ยนเจียวจิ้นกง (อังกฤษ: Befriend a distant state while attacking a neighbour; จีนตัวย่อ: 远交近攻; จีนตัวเต็ม: 遠交近攻; พินอิน: Yuǎn jiāo jìn gōng) เป็นกลยุทธ์ที่มีความหมายถึงเมื่อถูกจำกัดโดยสภาพภูมิศาสตร์ ควรจักตีเอาศัตรูที่อยู่ในบริเวณใกล้ตัวจึงจะเป็นประโยชน์ การบุกโจมตีศัตรูที่อยู่ห่างไกลออกไป จักกลายเป็นผลร้ายแก่กองทัพ คัมภีร์อี้จิงกล่าวว่า "เปลวไฟลอยขึ้น น้ำบึงไหลลง บุรุษจักร่วมกันเพราะความผิดแผก" หมายความถึงในการหยิบยื่นไมตรีเพื่อผูกมิตรสัมพันธ์นั้น แม้นความคิดเห็นแต่ละฝ่ายอาจไม่ตรงกัน ก็สามารถที่จะยุติความขัดแย้ง และสามารถที่จะจับมือร่วมกันทำศึกสงครามได้ในชั่วระยะเวลาหนึ่ง ดังนั้นเมื่อต้องเผชิญหน้ากับศัตรูแม้ใกล้ไกล พึงมีนโยบายที่แตกต่างกัน ซึ่งเป็นกลยุทธ์ที่ผูกมิตรกับแคว้นไกลเพื่อเอาชัยชนะต่อแคว้นใกล้อย่างหนึ่ง ตัวอย่างการนำเอากลยุทธ์คบใกล้ตีไกลไปใช้ได้แก่ขงเบ้งแนะอุบายให้เล่าปี่ยื่นมือเข้าช่วยเหลือกังตั๋งของซุนกวนให้รอดพ้นจากเงื้อมมือการบุกโจมตีของโจโฉ
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กรุสมบัติกอลมาร์

| กรุสมบัติกอลมาร์ |
| --- | --- |
แหวนสมรสยิว
วัสดุ: ทองคำ เงิน, บรอนซ์, เหล็ก
สร้าง: คริสต์ศตวรรษที่ 14
ช่วงเวลา/วัฒนธรรม: สมัยกลาง
ค้นพบ: กอลมาร์ แคว้นอาลซัส ประเทศฝรั่งเศส
ที่อยู่ปัจจุบัน: พิพิธภัณฑ์กลูว์นี กรุงปารีส
กรุสมบัติกอลมาร์ (อังกฤษ: Colmar Treasure หรือ Colmar hoard) เป็นกรุสมบัติมีค่าที่ฝังไว้โดยชาวยิวในช่วงเวลาระหว่างที่เกิดกาฬโรคระบาดในยุโรป กรุสมบัติขุดพบในปี ค.ศ. 1863 ในผนังของบ้านยุคกลางที่ถนนรูเดฌุอิฟ (rue des Juifs) ที่เมืองกอลมาร์ในแคว้นอาลซัส ประเทศฝรั่งเศส เชื่อกันว่าสมบัติบางชิ้นถูกขายไปก่อนหน้าที่จะได้รับการบันทึกอย่างเป็นทางการ ปัจจุบันสมบัติที่ขุดได้จากกรุสมบัติกอลมาร์ส่วนใหญ่ตั้งแสดงอยู่ที่พิพิธภัณฑ์กลูว์นีในประเทศฝรั่งเศส รายละเอียดเพิ่งได้รับการตีพิมพ์ในปี ค.ศ. 1999 เมื่อมีการแสดงนิทรรศการที่กอลมาร์
สมบัติที่พบในกรุประกอบด้วยแหวนแต่งงานอย่างเป็นทางการแบบยิวซึ่งเป็นศิลปะประกอบการพิธีของยิวที่หาดูได้ยาก ที่มีหัวแหวนที่มีลักษณะเหมือนเรือนเล็ก ๆ แทนที่จะเป็นหัวแหวนที่ทำด้วยอัญมณี ตามที่ระบุไว้ในกฎของศาสนายูดายว่าแหวนแต่งงานจะต้องทำด้วยทองเพียงอย่างเดียว สิ่งอื่น ๆ ในกรุก็มีเหรียญเงิน, เครื่องช้อนส้อมที่ทำด้วยเงิน และ เครื่องประดับที่ทำด้วยทองและเงิน รวมทั้งหัวเข็มขัดอันงดงาม และ แหวนเงินอีกสิบห้าวง
ดูเพิ่ม

กรุสมบัติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กรุสมบัติกอลมาร์
กลยุทธ์ขึ้นบ้านชักบันได

กลยุทธ์ขึ้นบ้านชักบันได หรือ ซ่างอูโชวที (อังกฤษ: Remove the ladder when the enemy has ascended to the roof; จีน: 上屋抽梯; พินอิน: Shàng wū chōu tī) เป็นกลยุทธ์ที่มีความหมายถึงการจงใจปกปิดซ่อนเร้นจุดอ่อนเพื่อมิให้ศัตรูมองเห็น สร้างเงื่อนไขและหลอกล่อให้ศัตรูเป็นฝ่ายบุกเข้าโจมตี แล้วตัดขาดส่วนหน้าที่คอยวางกำลังสมทบและส่วนหลังที่วางกองกำลังไว้เป็นกองหนุน ตีโอบศัตรูให้หลบหนีเข้าไปภายในกองทัพ เสมือนถุงที่อ้าปากไว้รับหรือวงล้อมหลุมพรางที่วางดักไว้ คัมภีร์อี้จิงกล่าวไว้ว่า "เจอพิษ มิควรที่" การขบเปรียบประดุจการบดเคี้ยวกระดูกหรือเนื้อที่มีความเหนียว รังแต่จะทำให้ฟันเกิดการชำรุดเสียหาย หรือเสมือนดั่งมักได้ในสิ่งที่มิควรได้ฉันใด ย่อมจักนำมาซึ่งความวิบัติฉันนั้น ตัวอย่างการนำเอากลยุทธ์ชักบ้านขึ้นบันไดไปใช้ได้แก่ขงเบ้งที่วางกลอุบายให้ม้าต้ายนำเกวียนที่บรรทุกประทัดและดินดำไปซุ่ม เพื่อช่วยเหลืออุยเอี๋ยนในคราวทำศึกกับลุดตัดกุด
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กรีฑาในร่มชิงแชมป์เอเชีย

กรีฑาในร่มชิงแชมป์เอเชีย (อังกฤษ: Asian Indoor Athletics Championships) การแข่งขันจัดขึ้นเป็นครั้งแรกในปี ค.ศ. 2004 ได้รับการบริหารโดยสมาคมกรีฑาเอเชีย